หุ้น21ก.พ.ปิดบวก 0.10 จุด
ตลาดหุ้นวันที่ 21 ก.พ. มีความผันผวนท้ายตลาดมาปิดที่ระดับ 995.67จุด เพิ่มขึ้น 0.10 จุด หรือ 0.01% มูลค่าการซื้อขาย 27,980 ล้านบาท
21 ก.พ. 2554

ตลาดหุ้นวันที่ 21 ก.พ. มีความผันผวนท้ายตลาดมาปิดที่ระดับ 995.67จุด เพิ่มขึ้น 0.10 จุด หรือ 0.01% มูลค่าการซื้อขาย 27,980 ล้านบาท 
นายกวี ชูกิจเกษม ผู้ช่วยกรรมการผู้จัดการสายงานวิเคราะห์หลักทรัพย์ บล. กสิกรไทย กล่าวว่า ดัชนีหุ้นเคลื่อนไหวในลักษณะแกว่งตัวอยู่ในกรอบแคบ เป็นไปตามทิศทางเดียวกับตลาดหุ้นต่างประเทศ หลังจากได้รับแรงกดดันจากธนาคารกลางในภูมิภาคเอเชีย ยังคงเดินหน้าใช้นโยบายการเงินเข้มงวดเพื่อควบคุมเงินเฟ้ออย่างต่อเนื่อง 
ล่าสุด ธนาคารกลางจีนได้ปรับเพิ่มเพดานสำรองของธนาคารพาณิชย์ (Reserve Requirment) อีก 0.5% เป็น 19.5% เป็นการปรับขึ้นเป็นครั้งที่ 2 ของปีนี้ เพื่อดูแลปัญหาเงินเฟ้อในประเทศ ซึ่งทำให้สร้างความกังวลกับนักลงทุนส่วนใหญ่ อย่างไรก็ตามตลาดยังสามารถยืนอยู่ได้เนื่องจากแรงเก็งกำไรของนักลงทุนที่นำผลประกอบการของบริษัทจดทะเบียนมาประกอบการลงทุน 
สำหรับแนวโน้มดัชนีตลาดหลักทรัพย์ไทยวันพรุ่งนี้คาดว่าจะแกว่งตัว แต่คงยังไม่สามารถทดสอบระดับ 1,000 จุดได้และยังมีโอกาสที่จะปรับลดลงทดสอบแนวรับที่ 980 จุดในช่วงการซื้อขายสัปดาห์นี้ เนื่องจากประเมินว่าปัญหาเงินเฟ้อของประเทศในเอเชียยังคงเป็นปัญหาต่อการเติบโตของเศรษฐกิจแต่ละประเทศ ซึ่งจะส่งผลกระทบต่อบรรยากาศการลงทุนในตลาดหุ้น 
หลักทรัพย์ที่มีการซื้อขายสูงสุด 5 อันดับได้แก่
1.SCB ปิดที่ 103.50 บาท เพิ่มขึ้น 2.00 บาท มูลค่าการซื้อขาย 2,278.55 ล้านบาท
2.BANPU ปิดที่ 768.00 บาท เพิ่มขึ้น 8.00 บาท มูลค่าการซื้อขาย 2,202.38 ล้านบาท
3.PTTCH ปิดที่ 154.00 บาท เพิ่มขึ้น 4.50 บาท มูลค่าการซื้อขาย 2,118.49 ล้านบาท
4.PTT ปิดที่ 331.00 บาท ลดลง 3.00 บาท มูลค่าการซื้อขาย 1,984.43 ล้านบาท
5.CPF ปิดที่ 23.00 บาท เพิ่มขึ้น 1.10 บาท มูลค่าการซื้อขาย 1,660.77 ล้านบาท